בראדלי קופר

בראדלי צ'ארלס קופר (באנגלית: Bradley Charles Cooper; נולד ב-5 בינואר 1975) הוא מפיק, במאי קולנוע ושחקן טלוויזיה, תיאטרון וקולנוע אמריקאי. הופיע שלוש פעמים ברשימת הסלבריטאים המרוויחים ביותר של המגזין "פורבס", ומעריכים שההכנסות מסרטיו עומדות על כ-11 מיליארד דולר ברחבי העולם. כמו כן, הופיע ברשימת מאה האנשים המשפיעים בעולם של המגזין "טיים". קריירת המשחק של קופר החלה בשנת 1999 כשהשתתף בתפקיד אורח בסדרת הטלוויזיה "סקס והעיר הגדולה". בשנת 2001 קיבל את תפקידו המשמעותי הראשון, כשהחל לשחק בסדרת הטלוויזיה "זהות בדויה", אך פריצת הדרך המשמעותית שלו התרחשה בשנת 2009, עת השתתף בסרט "בדרך לחתונה עוצרים בווגאס". הסרט היה להצלחה מסחרית וביקורתית אדירה וזו הובילה ליציאת שני סרטי המשך - "בדרך לחתונה עוצרים בבנגקוק" בשנת 2011 ו"הנגאובר 3: חוזרים לווגאס" בשנת 2013. סרטים מצליחים נוספים בהם השתתף הם הקומדיה הרומנטית "אופטימיות היא שם המשחק" בשנת 2012, הקומדיה השחורה "חלום אמריקאי" בשנת 2013, ודרמת המלחמה "צלף אמריקאי" בשנת 2014, אותה גם הפיק. על השתתפותו בסרטים אלו היה מועמד לארבעה פרסי אוסקר והיה לשחקן העשירי בהיסטוריה שקיבל מועמדות לפרס זה במשך שלוש שנים רצופות. בשנת 2014 היה מועמד לפרס טוני על גילום ג'וזף מריק במחזה "איש הפיל" בברודוויי והחל לדבב את דמותו של רוקט ראקון בסרטי היקום הקולנועי של מארוול. בשנת 2018 קופר הפיק, כתב, ביים וכיכב בסרט "כוכב נולד" לצד הזמרת ליידי גאגא, והיה מועמד על ההשתתפות בו לשלושה פרסי אוסקר. כמו כן, על השתתפותו בפסקול הסרט ובשיר Shallow זכה קופר בפרס באפט"א לקולנוע ובשני פרסי גראמי. קופר היה מועמד פעם נוספת לפרס אוסקר על הפקת הסרט ג'וקר בשנת 2019. קופר נולד בפילדלפיה שבארצות הברית, למשפחה נוצרית-קתולית ממוצא אירי ואיטלקי. הוריו הם גלוריה (לבית קמפאנו) וצ'ארלס קופר. בראדלי גדל בעיירות השכנות ג'נקינטאון וריידל שבמדינת פנסילבניה. ולו אחות גדולה בשם הולי. בינקותו, עקב כולסטאתומה באוזנו וצלילות בגיל מוקדם, סבל מקרע בעור התוף. בילדותו, קופר למד בתיכון בפורט וושינגטון, הצטיין בכדורסל ועבד בעיתון המקומי "Philadelphia Daily News". קופר החל את לימודיו האקדמיים באוניברסיטת וילאנובה, אך עבר לאחר שנה אחת לאוניברסיטת ג'ורג'טאון, בה השלים בהצטיינות בשנת 1997 תואר ראשון באנגלית. במהלך הלימודים היה חבר בנבחרת החתירה של האוניברסיטה ובתיאטרון הסטודנטיאלי, למד צרפתית והשתתף בחילופי סטודנטים באקס-אן-פרובאנס שבצרפת. בשנת 1999 השתתף כשחקן אורח בסדרה "סקס והעיר הגדולה" לצד שרה ג'סיקה פרקר. בשנה שלאחר מכן שיחק בסדרה "The Street" ושימש כמגיש בסדרת התיירות "Globe Trekker", במסגרתה טס למדינות שונות כפרו וקרואטיה. בשנת 2000 קופר עבר מבחן כניסה ללימודים בבית הספר למשחק "אולפן השחקנים" והתקבל ללימודים על ידי ג'יימס ליפטון, אותם סיים עם תואר M.F.A במשחק. בזמן לימודיו קופר עבד כשומר סף בבית מלון מורגנס בניו יורק. הופעת הבכורה הקולנועית של קופר הייתה בקומדיה "Wet Hot American Summer" בשנת 2001, בה גילם את בן, מדריך במחנה קיץ בדיוני משנת 1981. על אף שהסרט לא הצליח מבחינה מסחרית או ביקורתית, לאורך השנים הוא פיתח מעמד של סרט פולחן. בנוסף, בשנת 2015 נטפליקס הוציאה סדרת פריקוול בת שמונה פרקים לסרט בשם "Wet Hot American Summer: First Day of Camp", בה שב קופר לגלם את דמותו של בן. בשנת 2001, קופר קיבל את תפקידו המשמעותי הראשון - דמותו של ויל טיפין בסדרת הטלוויזיה "זהות בדויה". טיפין הוא כתב מקומי וחברהּ הטוב ביותר של דמותה של השחקנית ג'ניפר גארנר. בשתי העונות הראשונות שיחק בתפקיד ראשי ובעונה השלישית והחמישית היה לשחקן אורח. בשנת 2002 לוהק לתפקיד משנה במותחן הפסיכולוגי "משנים כיוון" - אך הסצנות בהן הופיע נחתכו בעריכה ועל כן אינו מופיע בגרסתו הקולנועית של הסרט, אלא רק בגרסאות ה-DVD וה-Blu-ray. באותה השנה הופיע גם בדרמה הרומנטית "Bending All the Rules", בה גילם צלע מתוך משולש אהבה. בשנת 2003 הופיע כשחקן אורח בסדרת הטלוויזיה "Miss Match" וגילם בוקר ומאמן סוסים בשם מורגן מרפי בסרט הטלוויזיה "The Last Cowboy". בשנת 2004 לוהק יחד עם ג'ייסון פריסטלי לסרט הטלוויזיה "אני רוצה להתחתן עם ראיין בנקס" והפך לאורח קבוע בסדרת הטלוויזיה "ג'ק ובובי" ברשת The WB, בה השתתף עד 2005. הקריירה של קופר החלה לנסוק בשנת 2005 עם ליהוקו לסרט "לדפוק חתונה" לצד אוון וילסון, וינס ווהן ורייצ'ל מקאדמס. בסרט הוא מגלם את דמותו של סק לודג', בן זוגה היהיר והאגרסיבי של דמותה של מקאדמס - קופר תיאר את הדמות בהמשך כ"סוג של סוציופת". באותה השנה קופר לוהק לתפקיד הראשי בקומדיית המצבים "סודות המטבח" של רשת פוקס, אשר התבססה על חייו של השף אנתוני בורדיין. על אף שזכתה לביקורות חיוביות, רייטינג הצפייה בה היה נמוך מאוד והיא ירדה מהמסך לאחר ארבעה פרקים בלבד. כמו כן, הופיע בתפקידי אורח בסדרות "חוק וסדר: מדור מיוחד" ו"חוק וסדר: משפט וצדק". במרץ 2006 קופר החל להופיע כדמותו של פיפ/תיאו במחזמר "Three Days of Rain" בברודוויי לצד ג'וליה רוברטס ופול ראד. באותה השנה לוהק לתפקיד משנה בקומדיה הרומנטית "אין כמו בבית" ובשנת 2007 לתפקיד משנה בקומדיה "The Comebacks". בשנת 2007 החל לגלם את דמותו של כוכב הטלוויזיה איידן סטון בעונה החמישית של הסדרה "ניפ/טאק". ב-2008 שיחק את התפקיד הראשי בסרט "Older than America" והופיע בהצגה "The Understudy" לצד קריסטן ג'ונסטון. באותה השנה שיחק גם בתפקידי משנה בקומדיות "יס מן" ו-"The Rocker" ובתפקיד הראשי בסרט האימה "לילה ברכבת התחתית". הסרט מבוסס על ספרו קלייב בארקר משנת 1984 וקופר מגלם בו את דמותו של צלם המנסה לאתר רוצח סדרתי - דמות זו מהווה חריגה מרצף הדמויות הקומיות שקופר גילם קודם לכן. בשנת 2009 היה מנחה אורח בתוכנית המערכונים סאטרדיי נייט לייב, במהלכה גם ביצע חיקוי של השחקן כריסטיאן בייל והיה שחקן משנה בסרט "הוא פשוט לא בקטע שלך". פריצת הדרך בקריירה של קופר הייתה הופעתו בשובר הקופות "בדרך לחתונה עוצרים בווגאס". בסרט הוא מגלם את דמותו של פיל ונק, אשר מתעורר ביום שלאחר מסיבת רווקים בלאס וגאס לצד דמויותיהם של השחקנים אד הלמס וזאק גאליפנאקיס, ללא זיכרון מהערב הקודם וכשהחתן המיועד נעדר. הסרט היה להצלחה מסחרית כבירה והיה לאחד הסרטים המרוויחים ביותר בארצות הברית באותה השנה, וכן זכה לשבחים רבים ממבקרי הקולנוע. קופר זכה על תפקידו בסרט בפרס פסטיבל הסרטים של הוליווד והיה מועמד לפרס הסרטים והטלוויזיה של MTV. באותה השנה קופר השתתף גם בסרט האימה "תיק 39" אשר צולם בשנת 2006, בקומדיה "הכל אודות סטיב" לצד סנדרה בולוק, סרט אשר נכשל בקופות וזיכה את קופר ובולוק בפרס פטל הזהב בקטגוריית "הזוג הגרוע ביותר", בדרמה הקומית "אוהב אותך, ניו יורק" ובקומדיה "יום האהבה" לצד ג'וליה רוברטס, אשר היה להצלחה מסחרית גדולה. בשנת 2010 קופר כיכב בתפקידים ראשיים בסרטים "Brother's Justice" ו"צוות לעניין", בו גילם את דמותו של טמפלטון פק לצד ליאם ניסן, קווינטון ג'קסון ושרלטו קופליי. על מנת להיערך לתפקידו בסרט, קופר נמנע מצריכת סוכר, מלח וקמח ועבר משטר אימונים קפדני. הסרט נכשל בקופות והביקורות עליו היו בעיקרן שליליות - המבקרים העירו על איכות המשחק של קופר ועל איכות הגילום הירודה של דמותו. ביוני אותה השנה היה מנחה אורח בתוכנית ההיאבקות WWE RAW. בשנת 2011 שיחק במותחן "ללא גבולות" את דמותו של סופר נכשל אשר נחשף לסם המשפר תפקודים קוגניטיביים ומאפשר לו לנצל עד תום את כישוריו המוחיים ולשפר לאין שיעור את איכות חייו. הסרט היה להצלחה מסחרית ברחבי העולם וזכה לשבחים רבים ממבקרי הקולנוע - גם לסרט עצמו וגם למשחקו של קופר. באותה השנה יצא סרט ההמשך של שובר הקופות "בדרך לחתונה עוצרים בווגאס" - "בדרך לחתונה עוצרים בבנגקוק". הסרט, כמו קודמו, היה להצלחה מסחרית גדולה, אך זכה לביקורות מעורבות ממבקרי הקולנוע. על תפקידו בסרט קופר היה מועמד לפרס בחירת הקהל בקטגוריית "שחקן קומדיה נבחר". ב-2012 קופר כיכב בשלושה סרטים - "המילים", "לפגוע ולברוח", ו"מקום בתוך היער". דרמת המסתורין "המילים" והקומדיה "לפגוע ולברוח" נכשלו מבחינה מסחרית. הסרט "מקום בתוך היער" קיבל ביקורות חיוביות מאוד וקופר גילם בו את דמותו של שוטר מתחיל, תפקיד אשר נכתב במיוחד עבורו על ידי יוצר הסרט, דרק סיאנפרנס. סיאנפרנס נסע במשך חמש שעות למונטריאול על מנת לבקש מקופר לגלם את התפקיד באופן אישי - סיאנפרנס תיאר את הדמות כ"מהולל כגיבור... אך מושחת, רוגז במאבקיו הפנימיים ומסתיר אשמה ובושה". על אף השבחים הרבים שקיבלו הסרט וקופר ממבקרי הקולנוע, הסרט לא הצליח מבחינה מסחרית כפי שציפו מפיקיו. בשנת 2012 כיכב גם בסרטו של דייוויד או. ראסל, "אופטימיות היא שם המשחק" לצד רוברט דה נירו וג'ניפר לורנס. הוא גילם את דמותו של פאט סוליטנו, מורה לשעבר, גרוש וחולה בהפרעה דו-קוטבית אשר מוצא ניחומים בקשר עם אלמנה צעירה ודיכאונית, דמותה של לורנס. תחילה קופר הסתייג מגילום דמות כה מורכבת, אך השתכנע לבסוף בעקבות שיכנועיו של ראסל. על מנת להתכונן לתפקידו בסרט קופר השתתף בשיעורי ריקוד. הסרט היה להצלחה מסחרית גדולה, במיוחד לאור הפער המשמעותי בין ההוצאות להכנסות ממנו. הביקורות על תפקידו של קופר היו חיוביות מאוד - פיטר טרוורס כתב ברולינג סטון על תפקיד זה כי קופר "השיג את התפקיד העסיסי ביותר בקריירה שלו ועונה לכל אתגר קומי ודרמטי שעומד בפניו. ישנו כאב מהדהד מהופעתו המצחיקה, הנוגעת והנמרצת". על תפקידו בסרט זכה בשנת 2013 בפרס הסרטים והטלוויזיה של MTV והיה מועמד לפרס אוסקר לשחקן הטוב ביותר, פרס גלובוס הזהב ולפרס גילדת שחקני המסך. ב-2013 קופר שב לגלם את דמותו של פיל ונק בסרט השלישי בסדרה - "הנגאובר 3: חוזרים לווגאס". הסרט קיבל ביקורות שליליות ממבקרי הקולנוע, אך כמו קודמיו הצליח מאוד מבחינה מסחרית והכנסותיו עומדות על כ-362 מיליון דולר ברחבי העולם, מה שהופך אותו לאחד מהסרטים המכניסים ביותר של קופר עד היום. בהמשך אותה השנה הצטרף כשחקן משנה לסרט "חלום אמריקאי" בבימויו של דייוויד או. ראסל - הסרט נכתב והופק בהשראת מבצע העוקץ Abscam של ה-FBI משנות ה-70, וקופר מגלם בו את דמותו של ריצ'רד דימאסו, סוכן FBI מעורער. לצד קופר משחקים בסרט כריסטיאן בייל, איימי אדמס, ג'רמי רנר וג'ניפר לורנס. הסרט היה להצלחה ביקורתית ומסחרית גדולה ועל משחקו של קופר נכתב: "תפקידו של קופר בסרט הוא הכי פחות מתגמל, אך הוא מצליח לשמור על תשומת הלב באמצעות הדברים הקטנים והגאוניים שהוא עושה". על תפקידו בסרט קופר היה מועמד לפרס אוסקר לשחקן המשנה הטוב ביותר, פרס באפט"א לשחקן הטוב ביותר בתפקיד משנה, פרס מבקרי הקולנוע לשחקן הטוב ביותר בתפקיד משנה ולפרס גלובוס הזהב לשחקן המשנה הטוב ביותר - סרט קולנוע, אך לא זכה באף אחד מהם. קופר שיחק פעם נוספת לצד לורנס בסרט הדרמה "סרינה", בו השניים גילמו זוג נשוי שהחל לפשוע בעקבות חוסר יכולתם להביא ילדים. הסרט צולם בשנת 2012 אך יצא רק בשנת 2014 ונכשל מבחינה מסחרית וביקורתית. אף על פי כן, נכתב על משחקו של קופר בסרט כי: "קופר הוכיח פעם נוספת את ערכו כשחקן ראשי, אשר מבצע את תפקידיו בדומה לשחקן אופי". ב-2014 קופר החל לדבב את דמותו של רוקט ראקון בסרט "שומרי הגלקסיה" של אולפני מארוול. באותה השנה שב לברודוויי על מנת לשחק במחזה "איש הפיל" את דמותו של ג'וזף מריק, גבר בעל עיוות מורפולוגי חמור. על משחקו במחזה נכתב כי: "קופר מתחמק מכל מלכודת המגולמת בתפקיד ה"נכה" בכך שהוא פורש על הנראות החיצונית הזו נשמה ותשוקה. זה משחק מופלא ומאוד מרגש". על משחקו במחזה היה מועמד לפרס טוני בקטגוריית הביצוע הטוב ביותר על ידי שחקן ראשי במחזה. ב-2014 קופר הפיק וכיכב בתפקיד הראשי בסרט המלחמה "צלף אמריקאי" בבימויו של קלינט איסטווד. בסרט קופר מגלם את דמותו של הצלף כריס קייל, שהיה לצלף הטוב ביותר בהיסטוריה של אריות הים - לצורך גילום התפקיד עבר משטר אימונים ודיאטה קפדניים ובמסגרתם העלה כ-18 קילוגרם במשקלו. בנוסף, על קופר היה ללמוד את מבטאו הדרומי של קייל, לצפות בשעות של סרטונים שלו על מנת ללמוד את התנהגותו וללמוד לירות ברובה עם חברו של קייל מיחידת אריות הים. הסרט ומשחקו של קופר זכו לשבחים ממבקרי הקולנוע והסרט היה להצלחה מסחרית גדולה כשהפך לסרט הלייב אקשן המרוויח בכל הזמנים. קופר זכה על משחקו בסרט בפרס הסרטים והטלוויזיה של MTV בקטגוריית השחקן הטוב ביותר והיה מועמד לפרס אוסקר לשחקן הטוב ביותר, וכן הועמד על עבודת ההפקה שלו ביחד עם איסטווד, פיטר מורגן ואנדרו לזאר לפרס אוסקר לסרט הטוב ביותר. לאחר קבלת מועמדויות אלו, הפך קופר לשחקן העשירי בהיסטוריה שמועמד לפרס האוסקר במשך שלוש שנים רצופות. אף אחד מהסרטים בהם קופר השתתף בשנת 2015 לא הצליחו מבחינה מסחרית - "משחק באש", "ג'וי" ו"אלוהה". בסרט "אלוהה" בבימויו של קמרון קרואו, קופר שיחק לצד רייצ'ל מקאדמס ואמה סטון - הסרט הפך לשנוי במחלוקת לאחר שארגון התקשורת האסיאתי-אמריקאי האשים את יוצריו ב"הלבנת" צוות השחקנים שלו - כלומר, שימוש בשחקנים לבנים לגילום דמויות שבמקור אינן לבנות. על אף הביקורת, הסרט, קופר וסטון היו מועמדים בטקס פרסי בחירת הנוער 2015 בקטגוריות סרט קומדיה, שחקן בסרט קומדיה ושחקנית בסרט קומדיה בהתאמה. בסרט הדרמה "משחק באש" קופר גילם שף שמחליט לחזור לגדולתו לאחר התמכרותו לסמים ודעיכת הקריירה שלו. על אף שהסרט קיבל ביקורות שליליות על ה"קלישאות המאוסות" שבו, על תפקידו של קופר בסרט נכתב: "הופעתו של השחקן הייתה מעוררת עניין באופן שכמעט גורם לנו לסלוח על עצלותו של הסרט". בתפקיד המשנה שלו בסרט "ג'וי" הוא התאחד פעם נוספת על לורנס ודייוויד או. ראסל. כמו כן, בשנת 2015 שיחק בתפקיד משנה בסדרת הטלוויזיה "ללא גבולות". ב-2016 לקופר הייתה הופעת קמע במותחן "דרך קלוברפילד 10" והוא שיחק בתפקיד משנה בסרט "כלבי מלחמה", אותו גם הפיק. ב-2017 דיבב בשנית את דמותו של רוקט ראקון בסרט גיבורי העל "שומרי הגלקסיה: חלק 2". בשנת 2018 דיבב פעם נוספת את דמותו של רוקט ראקון בסרט "הנוקמים: מלחמת האינסוף". באותה שנה ביים קופר את סרטו הראשון, "כוכב נולד", אותו גם הפיק וכתב. הסרט הוא חידוש של דרמה רומנטית משנת 1937 באותו השם. קופר מגלם בסרט את דמותו של ג'קסון מיין, זמר מבוסס אשר מערכת היחסים שלו עם אישה בשם אלי, המגולמת בידי ליידי גאגא, הופכת למתוחה לאחר שהקריירה המוזיקלית שלה מתחילה להאפיל על שלו. הצגת הבכורה של הסרט נערכה בפסטיבל הסרטים של ונציה ה-75 באוגוסט ויצא לאקרנים ברחבי העולם באוקטובר. הסרט זכה לשבחים רבים ממבקרי הקולנוע - על הבימוי של קופר נאמר כי: "להגיד שקופר עשה עבודה טובה יהיה שימוש בלשון מעטה להצלחתו", על המשחק שלו בסרט נאמר כי: "זו הייתה העבודה הטובה ביותר בקריירה שלו... זו הייתה הופעה מצוינת", וכן הורעפו שבחים על יכולות השירה שלו ועל הכימיה שהייתה בינו לבין ליידי גאגא. הסרט הרוויח מעל 425 מיליון דולר ברחבי העולם. קופר השקיע כמעט ארבע שנים בהכנות לקראת הסרט ובתוך כך למד שירה, נגינה על פסנתר ועל גיטרה. הוא וגאגא כתבו והפיקו יחד כמעט את כל שירי פסקול הסרט, שיצא במקביל לצאת הסרט, והכיל 34 שירים, 19 מתוכם שירים מקוריים. פסקול הסרט זכה לביקורות אוהדות ממבקרי המוזיקה והקולנוע, והגיע למקומות הראשונים במצעדים בארצות הברית, באירלנד ובממלכה המאוחדת. הסינגל המוביל באלבום, Shallow, יצא בספטמבר, והגיע לראש מצעדי הפזמונים בארצות הברית, באוסטרליה, באירלנד, שווייץ ובממלכה המאוחדת. על חלקו בסרט קופר זכה בפרס מועצת ביקורת הקולנוע האמריקאית לבמאי הטוב ביותר, והיה מועמד לשני פרסי גלובוס הזהב בקטגוריות השחקן הטוב ביותר - סרט דרמה והבמאי הטוב ביותר - סרט קולנוע. על השיר Shallow זכו קופר וגאגא בפרס גראמי בקטגוריית צמד הפופ הטוב ביותר, והיו מועמדים בקטגוריית הקלטת השנה. בטקס פרסי האקדמיה הבריטית לקולנוע ה-72 היה הסרט מועמד לשבעה פרסים, חמישה מתוכם לקופר - פרס באפט"א לסרט הטוב ביותר, פרס באפט"א לבמאי הטוב ביותר, פרס באפט"א לשחקן הטוב ביותר בתפקיד ראשי, פרס באפט"א לתסריט המעובד הטוב ביותר ופרס באפט"א למוזיקה הטובה ביותר בסרט, ומתוכם זכה באחרון במשותף עם גאגא ולוקאס נלסון. בכך הפך קופר לאדם הראשון בהיסטוריה שהיה מועמד לחמישה פרסי באפט"א בטקס יחיד. קופר היה מועמד גם לשלושה פרסי אוסקר - התסריט המעובד הטוב ביותר, הסרט הטוב ביותר והשחקן הטוב ביותר. בריאיון הוא ציין כי חש מבוכה על כך שלא היה מועמד בטקס בקטגוריית הבמאי הטוב ביותר. בשנת 2018 קופר גם גילם את דמותו של סוכן המנהל לאכיפת הסמים בסרטו של קלינט איסטווד "הפרד" - סרט פשע המבוסס על חייו של יוצא הצבא האמריקאי לאו שארפ. בשנת 2019 הפיק קופר את המותחן הפסיכולוגי "ג'וקר" בכיכובו של חואקין פיניקס. הכנסות הסרט עמדו על כמיליארד דולר, והוא הפך לאחד הסרטים המכניסים ביותר בכל הזמנים. על הפקת הסרט היה קופר מועמד לפרס אוסקר לסרט הטוב ביותר ולפרס באפט"א לסרט הטוב ביותר. באותה שנה דיבב פעם נוספת את דמותו של רוקט ראקון בסרט "הנוקמים: סוף המשחק", ועתיד להשתתף גם בסרט ההמשך של "שומרי הגלקסיה". בשנת 2021 כיכב, לצד קייט בלאנשט, בתפקיד הראשי בסרט "סמטת הסיוטים" של גיירמו דל טורו, עיבוד של ספר בשם זה של ויליאם לינדזי גרשם. באוקטובר 2023, קופר, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. שנותיו המוקדמות של קופר בתעשיית הבידור היו רצופות קשיים. לאחר שתפקידו בסדרה זהות בדויה שונמך לדרגת שחקן משנה בעונתה השלישית הוא אף שקל לפרוש מהתחום. התמכרותו לחומרים והספקות בנוגע לקריירה שלו עוררו אצלו מחשבות אובדניות. בעקבות תקופה זו, קופר נמנע לחלוטין משתיית משקאות אלכוהוליים משנת 2004. בדצמבר 2006 נישא לשחקנית ג'ניפר אספוזיטו, אך לאחר שישה חודשים הם התגרשו. בשנת 2009 החל לצאת עם רנה זלווגר, אותה פגש על הסט של הסרט תיק 39 בשנת 2006. ב-2011 דווח כי השניים נפרדו. בין השנים 2011–2013 קיים מערכת יחסים עם זואי סלדנה. בשנים 2013–2015 יצא עם הדוגמנית הבריטית סוקי ווטרהאוס. באפריל 2015 החל לצאת עם הדוגמנית הרוסייה אירינה שייק. ב-21 במרץ 2017 נולדה לקופר ולשייק בת, וביוני 2019 דווח כי השניים נפרדו. שנתיים לאחר מות אביו מסרטן ריאות ב-2011, קופר עבר ללוס אנג'לס על מנת לגור עם אימו. קופר תומך בארגונים המשתתפים במלחמה בסרטן - הוא תורם לארגונים שונים, מופיע ומפיק אירועי גיוס כספים וחבר בדירקטוריון של ארגון "Hole in the Wall Gang Camp" הפועל למען חולי סרטן. כמו כן, קופר השתתף בעבר באירועים להעלאת המודעות למחלת אלצהיימר. קופר הוא מעריץ של קבוצת הפוטבול האמריקאית פילדלפיה איגלס והופיע מספר פעמים מטעמה - בעיקר בפרסומות. הוא מרבה להצטרף לבעלי הקבוצה, ג'פרי לוריה, בתא הצפייה שלו במשחקים של הקבוצה, בין היתר בניצחונה הראשון של הקבוצה אי פעם בסופרבול ב-2018. קופר תרם בעבר למועמדי המפלגה הדמוקרטית בארצות הברית והשתתף בוועידת המפלגה לקראת הבחירות לנשיאות ארצות הברית 2016. בתחילת הקריירה שלו קופר השתתף בעיקר בקומדיות ובתפקידים משניים. אולם, בהמשכה הפך לאחד השחקנים המצליחים בהוליווד לאחר שכיכב במספר פרויקטים מצליחים והחל לגוון את סוגות הסרטים בהם השתתף. בעיתון הוליווד ריפורטר שיבחו אותו על בחירתו בתפקידים "מאתגרים ופרובוקטיבים, קטנים אך מעניינים וכאלו המסכנים את התדמית הנוחה שהעלתה אותו לתהילה". הוא ציין בעבר את השחקן דניאל דיי-לואיס כמקור השראה. ב-16 בנובמבר 2011 בחר בו המגזין "פיפל" כ"גבר הסקסי ביותר בעולם". באותה השנה המגזין GQ בחר בו לתואר "איש השנה" והמגזין AskMen ציין אותו ברשימת האנשים המשפיעים בעולם. בשנת 2013 מוקם במקום העשירי ברשימת "100 השחקנים הסקסיים של השנה" של מגזין אמפייר ונבחר על ידי פורבס לידוען השנה. קופר היה אחד מהשחקנים המרוויחים ביותר בעולם בין השנים 2013–2015 ובשנת 2019 והכנסות סרטיו ברחבי העולם מוערכות בכ-11.2 מיליארד דולר. בשנים 2014, 2015 ו-2019 דורג ברשימת "100 הסלבריטאים של פורבס", המדרגת סלבריטאים לפי רמות ההכנסה והפופולריות שלהם. בשנת 2015 נכנס לרשימת טיים 100 של האנשים המשפיעים ביותר בעולם. 2001 - Wet Hot American Summer - בתפקיד: בן 2002 - משנים כיוון - בתפקיד: ג'ף 2002 - My Little Eye - בתפקיד: טרביס פאטרסון 2002 - Bending All the Rules - בתפקיד: קליי האמונד 2005 - לדפוק חתונה - בתפקיד: סאקס לודג' 2006 - אין כמו בבית - בתפקיד: דמו 2007 - The Comebacks - בתפקיד: קאובוי 2008 - Older than America - בתפקיד: ליוק פאטרסון 2008 - The Rocker - בתפקיד: טראש 2008 - לילה ברכבת התחתית - בתפקיד: לאון 2008 - יס מן - בתפקיד: פיטר 2009 - הוא פשוט לא בקטע שלך - בתפקיד: בן 2009 - בדרך לחתונה עוצרים בווגאס - בתפקיד: פיל וונק 2009 - תיק 39 - בתפקיד: בן 2009 - הכל אודות סטיב - בתפקיד: סטיב 2009 - אוהב אותך, ניו יורק - בתפקיד: נאס 2010 - יום האהבה - בתפקיד: הולדן 2010 - Brother's Justice - בתפקיד : ג'ו הארפר 2010 - צוות לעניין - בתפקיד: טמפלטון / פרייסמן 2011 - ללא גבולות - בתפקיד: אדי מירה 2011 - בדרך לחתונה עוצרים בבנגקוק - בתפקיד: פיל וונק 2011 - Kaylien - בתפקיד: פיטר 2012 - המילים - בתפקיד: רובי ג'נסן 2012 - לפגוע ולברוח - בתפקיד: ליאון 2012 - מקום בתוך היער - בתפקיד: אברי קרוס 2012 - אופטימיות היא שם המשחק - בתפקיד: פאט סוליטאנו 2013 - הנגאובר 3: חוזרים לווגאס - בתפקיד: פיל 2013 - חלום אמריקאי - בתפקיד: ריצ'י דימאסו 2014 - שומרי הגלקסיה - בתפקיד: רוקט ראקון 2014 - סרינה - בתפקיד: ג'ורג' פמברטון 2014 - צלף אמריקאי - בתפקיד: כריס קייל 2015 - האהבה תנצח - בתפקיד: בנג'מין רודס 2015 - אלוהה - בתפקיד: בריאן גילקרסט 2015 - משחק באש - בתפקיד: אדם ג'ונס 2015 - ג'וי - בתפקיד: ניל ווקר 2016 - דרך קלוברפילד 10 - בתפקיד : בן 2016 - כלבי מלחמה - בתפקיד: הנרי ג'ירארד 2017 - שומרי הגלקסיה: חלק 2 - בתפקיד: דיבוב קולו של רוקט 2018 - הנוקמים: מלחמת האינסוף - בתפקיד: דיבוב קולו של רוקט 2018 - כוכב נולד - בתפקיד: ג'אק 2018 - הפרד - בתפקיד: הסוכן קולין בייטס 2019 - הנוקמים: סוף המשחק - בתפקיד: דיבוב קולו של רוקט 2021 - סמטת הסיוטים - בתפקיד: סטנטון קרליסט 2021 - ליקריץ פיצה - בתפקיד: ג'והן פיטרס 2023 - שומרי הגלקסיה: חלק 3 - בתפקיד: דיבוב קולו של רוקט 2023 - המאסטרו - גם במאי, תסריטאי ומפיק - בתפקיד: לאונרד ברנשטיין 1999 - סקס והעיר הגדולה - בתפקיד: ג'ייק 2000 - Wall to Wall Records - סרט טלויזיה - בתפקיד: עצמו 2000–2001 - The Street - בתפקיד: קטיי האמונד 2000–2001 - Globe Trekker - בתפקיד: טום וקסלר 2001–2006 - זהות בדויה - בתפקיד: מוריס קאלהון 2003 - The Last Cowboy - בתפקיד: מורגן מרפי 2003 - Miss Match - בתפקיד: גארי ווגנר 2004 - אני רוצה להתחתן עם ראיין בנקס - בתפקיד: טוד דוהארטי 2004 - Touching Evil - בתפקיד: הסוכן מאוקן ריברס 2004–2005 - ג'ק ובובי - בתפקיד: טום גרהאם 2005 - חוק וסדר: מדור מיוחד - בתפקיד: הפרקליט ג'ייסון ויטאקר 2005 - חוק וסדר: משפט וצדק - בתפקיד: הפרקליט ג'ייסון ויטאקר 2005–2006 - סודות המטבח - בתפקיד: בתפקיד: ג'אק בורודיין 2007–2009 - ניפ/טאק - בתפקיד: היידן סטון 2009, 2013, 2015 - סאטרדיי נייט לייב - בתפקיד: עצמו 2015 - Wet Hot American Summer: First Day of Camp - בתפקיד: בן 2015–2016 - ללא גבולות - בתפקיד: סנטור אדי מוריי 2016 - BET Presents Love & Happiness: An Obama Celebration - בתפקיד: ניל וולקר 2006 - Three Days of Rain 2008 - The Understudy 2014–2015 - איש הפיל מדיה וקבצים בנושא בראדלי קופר בוויקישיתוף בראדלי קופר, במסד הנתונים הקולנועיים IMDb (באנגלית) בראדלי קופר, באתר "אידיבי", מאגר הידע העברי לקולנוע ישראלי ועולמי בראדלי קופר, באתר AllMovie (באנגלית) בראדלי קופר, באתר Rotten Tomatoes (באנגלית) בראדלי קופר, באתר Box Office Mojo (באנגלית) בראדלי קופר, באתר Metacritic (באנגלית) בראדלי קופר, במסד הנתונים הקולנועיים KinoPoisk (ברוסית) בראדלי קופר, באתר אפל מיוזיק (באנגלית) בראדלי קופר, באתר ספוטיפיי בראדלי קופר, באתר AllMusic (באנגלית) בראדלי קופר, באתר MusicBrainz (באנגלית) בראדלי קופר, באתר דיזר בראדלי קופר, באתר Discogs (באנגלית) בראדלי קופר, באתר Songkick (באנגלית) בראדלי קופר, באתר Genius יניר דקל, בראדלי קופר: "אין הבדל בין אמנות לשוברי קופות", באתר ynet, 5 בספטמבר 2012 יוני בינרט, בראדלי קופר חולם לזכות באוסקר, באתר Xnet‏, 26 בנובמבר 2012 ליהי אלבז, חתיך וג'נטלמן: למה בראדלי קופר עדיין גר עם אמא?, באתר Xnet‏, 1 ביוני 2013 אמיר קמינר, אמריקן בוי: בראדלי קופר מתרגל לאור הזרקורים, באתר Xnet‏, 1 במרץ 2014 אורי קליין, בראדלי קופר הוא שחקן הרבה יותר טוב ממה שחשבתי, באתר הארץ, 6 בנובמבר 2015 הניו יורק טיימס, ההתנגשות בין בראדלי קופר למראיינת בכתבה הזו הייתה בלתי נמנעת, באתר הארץ, 11 באוקטובר 2018 בראדלי קופר, באתר אנציקלופדיה בריטניקה (באנגלית) Baron, Zach (December 17, 2013). "The GQ Cover Story: Bradley Cooper Is A-List Now, Bro". GQ. Weiner, Jonah (March 10, 2011). "Don't Take This Hunk at Face Value". The New York Times. Archived "Bradley Cooper". Biography.com. Vicki Reid, ‏Post-Hangover bliss: Bradley Cooper interview, The Telegraph, 23 November 2012 Galloway, Stephen (September 5, 2012). "Bradley Cooper: The Serious Evolution of a Leading Man". The Hollywood Reporter. Gross, Dan (May 26, 2009). "Hangin' with Mr. Cooper: Jenkintown native Bradley Cooper stars in the hilariously dirty "The Hangover"". Philadelphia Daily News. "Must List 2005: Bradley Cooper". Entertainment Weekly. June 17, 2005. "Photos: 5 celebrities born in Philadelphia area – The Delaware County Daily Times Media Center". Delaware County Daily Times. "Bradley Cooper Comes Back to Georgetown". Georgetown University. September 3, 2010. Taddeo, Lisa (June 9, 2011). "Dinner with Bradley". Esquire. "Bradley Cooper speaks in Gaston, campus population swoons". Georgetown Voice. September 3, 2010. "Bradley Cooper : la coqueluche de Hollywood sur le plateau de TF1". TF1 (בצרפתית). May 30, 2011. "Bradley Cooper – The Official Globe Trekker Website – Pilot Guides". Pilot Film & Television Productions Ltd. Heller, Corinne (May 28, 2015). "Bradley Cooper, From Alias to Aloha: Bleach-Blond Star Gushes About His 1st Big TV Role in TBT Video—Watch!". . E! Online. Interview with James Lipton – James Lipton tells his favorite "Inside the Actors Studio" moments. Steve Adubato. July 1, 2016. Mumford, Gwilym (July 28, 2015). "Wet Hot American Summer: the obscure cult favourite is about to get a TV reboot". The Guardian. "BFI Film & TV Database: Changing Lanes 2002". British Film Institute. Gonzalez, Ed (August 27, 2002). "Changing Lanes DVD Review". Slant Magazine. "Bradley Cooper". Rotten Tomatoes. "Watch Miss Match Season 1, Episode 5: I Got You Babe". TV Guide. "The Last Cowboy (2003) – Acting Credits". The New York Times. "Bradley Cooper biography". Tribute. "Bradley Cooper". People. Adalian, Josef (December 21, 2005). "'OC' sees new slot amid Fox sked shakeup". Variety. Adalian, Josef (December 21, 2005). "Alphabet has Star quality". Variety. Brantley, Ben (April 20, 2006). "Three Days of Rain – Review – Theater". The New York Times. Kennedy, Louise (July 28, 2008). "'The Understudy' combines comedy and Kafka in Williamstown". Boston Globe. Dodes, Rachel (November 9, 2012). "The Sexiest Bipolar Man Alive". The Wall Street Journal. Mitovich, Matt (February 6, 2009). "SNL Valentine to You: Alec Baldwin and the Jonas Brothers" TV Guide. "He's Just Not That Into You (2009) – Cast and Crew". AllMovie. Vicki Reid, ‏Post-Hangover bliss: Bradley Cooper interview, The Telegraph, 23 November 2012 "Top Grossing R Rated Movies". Box Office Mojo. Scott, A. O. (June 4, 2009). "Dudes Doing Vegas in Todd Phillips's Comedy". The New York Times. "Hollywood Fest Honors Julianne Moore". Hollywood Film Festival. October 10, 2009. "2010 Movie Awards Winners". MTV. Sperling, Nicole (August 19, 2010). "Renee Zellweger/Bradley Cooper film 'Case 39' finally gets a release date". Entertainment Weekly. "All About Steve". Box Office Mojo. "30th Annual Golden Raspberry ("Razzie") Award "Winners"". Razzie Awards. "Valentine's Day (2010)". Box Office Mojo. "Bradley Cooper just too good". Mid Day. November 18, 2011. "The A-Team". Rotten Tomatoes. "The A-Team (2010)". Box Office Mojo. Gorman, Bill (June 7, 2010). "The A-Team Hosts WWE's First Ever Raw Viewer's Choice Night". TV by the Numbers. Ebert, Roger (March 16, 2011). "Limitless". Chicago Sun-Times. "Limitless (2011)". Box Office Mojo. Koehler, Robert (March 15, 2011). "Review: 'Limitless'". Variety. "The Hangover Part II (2011)". Box Office Mojo. "The Hangover Part II". Rotten Tomatoes. Pols, Mary (May 25, 2011). "The Hangover Part II: The Wolf Pack Is Back, and This Time They've Brought a Monkey". Time. "People's Choice Awards 2012 Nominees & Winners". People's Choice Awards. "The Words (2012)". Box Office Mojo. "Hit and Run (2012)". Box Office Mojo. "The Place Beyond The Pines". Rotten Tomatoes. Thompson, Anne (August 16, 2013). "Q & A: Director Cianfrance Talks 'The Place Beyond the Pines,' Gosling and Cooper, Long Takes and 'Psycho'". IndieWire. Quinn, Anthony (April 12, 2013). "Film review: Ryan Gosling lends The Place Beyond the Pines its". The Independent. "The Place Beyond the Pines (2013)". Box Office Mojo. Shira, Dahv (November 29, 2012). "Behind the Scenes: How Bradley Cooper & Jennifer Lawrence Learned to Dance". People. "Silver Linings Playbook". Box Office Mojo. Travers, Peter (November 15, 2012). "Silver Linings Playbook". Rolling Stone. "2013 Movie Awards Winners". MTV. "Oscars 2013: Winners List From the Academy Awards". Rolling Stone. February 24, 2013. "Golden Globes 2013: full list of winners". The Guardian. January 14, 2013. "SAG Awards 2013: Complete List of Winners". The Hollywood Reporter. January 27, 2013. "Vote for the 2013 Razzie Awards Worst Screen Combo". Rotten Tomatoes. "Bradley Cooper". Box Office Mojo. Pond, Steve (November 25, 2013). "Jennifer Lawrence Steals the Show in 'American Hustle' First Screening". TheWrap. "American Hustle". Box Office Mojo. Neman, Kim (October 3, 2013). "American Hustle Review". Empire. "Oscars 2014: Winners list". CNN. March 3, 2014. "Baftas 2014: full list of winners". The Guardian. February 16, 2014. "Critics' Choice Awards: The Winners". The Hollywood Reporter. January 16, 2014. "Golden Globes 2014: The complete list of nominees and winners". Los Angeles Times. January 12, 2014. Buchanan, Kyle; Brodesser-Akner, Claude (January 30, 2012). "Bradley Cooper, Jennifer Lawrence Reteam for Serena". New York. Jorn Rossing Jensen (October 30, 2013). "New Susanne Bier project revealed". Screen Daily. Sternbergh, Adam (March 11, 2015). "Why Did This Movie Starring Jennifer Lawrence and Bradley Cooper Go Straight to VOD?". New York. Wilson, Jake (December 1, 2014). "Serena review: Jennifer Lawrence in her element in haunting, imperfect melodrama". The Canberra Times. "Official: Bradley Cooper to Voice Rocket Raccoon in Marvel's Guardians of the Galaxy". Marvel Studios. August 30, 2013. "Bradley Cooper in The Elephant Man – what the critics said". The Guardian. June 1, 2015. "Tony Awards Nominations Announced". The Hollywood Reporter. April 28, 2015. Kit, Borys (August 21, 2013). "Clint Eastwood in Talks to Direct 'American Sniper'". The Hollywood Reporter. Weisman, Aly (January 23, 2015). "Here's The Intense Training Bradley Cooper Went Through To Gain 40 Pounds Of Muscle For 'American Sniper'". Business Insider. Izadi, Elahe (January 20, 2015). "How Bradley Cooper transformed himself into Chris Kyle, 'American Sniper'". The Washington Post. Porreca, Brian (January 16, 2015). "Inside 'American Sniper': How Clint Eastwood Cast a Real Navy SEAL". The Hollywood Reporter. "American Sniper". Rotten Tomatoes. Chang, Justin (November 12, 2014). "Film Review: 'American Sniper'". Variety. Puig, Claudia (December 23, 2014). "Bradley Cooper's aim is true in 'American Sniper'". Cooper's aim is true in 'American Sniper'". USA Today. "Domestic grosses by MPAA rating". Box Office Mojo. "MTV Movie Awards 2015: See the Full Winners List". Billboard. April 12, 2015. "The 87th Academy Awards (2015) Nominees and Winners". Academy of Motion Picture Arts and Sciences. Siegemund-Broka, Austin (January 15, 2015). "Oscars: Bradley Cooper Becomes 10th Actor Ever To Score Three-Peat Nomination". The Hollywood Reporter. "Bradley Cooper In Talks To Star With Emma Stone In Cameron Crowe-Directed Pic". Deadline Hollywood. October 24, 2012. Gajewski, Ryan (May 23, 2015). "Cameron Crowe's 'Deep Tiki' Criticized for Depicting "Whitewashed" Hawaii". The Hollywood Reporter. "Teen Choice Awards 2015 Winners: Full List". Variety. August 16, 2015. "Burnt". Rotten Tomatoes. Frosch, Jon (October 21, 2015). "'Burnt': Film Review". The Hollywood Reporter. Robbie Collin, ‏Joy review: 'Jennifer Lawrence's brilliant fairy tale', The Telegraph, 31 December 2015 "Bradley Cooper makes an unexpected appearance in 10 Cloverfield Lane". Metro. March 13, 2016. "Bradley Cooper Explains His 'War Dogs' Look". ABC News. August 18, 2016. "Marvel Studios Begins Production on Marvel's 'Guardians of the Galaxy Vol. 2'". Marvel Comics. February 17, 2016. Sciretta, Peter (January 23, 2017). "Which Characters Will (And Won't) Appear in 'Avengers: Infinity War'". /Film. Lang, Brent (April 17, 2017). "First Look at Lady Gaga and Bradley Cooper in 'A Star Is Born'". Variety. "Venice: Lady Gaga on Bradley Cooper Bringing Out Her "Vulnerability" for 'A Star Is Born'". The Hollywood Reporter. August 31, 2018. "A Star Is Born (2018)". Rotten Tomatoes. Gleiberman, Owen (August 31, 2018). "Venice Film Review: Bradley Cooper and Lady Gaga in 'A Star Is Born'". Variety. Tallerico, Brian (October 5, 2018). "A Star Is Born Movie Review & Film Summary (2018)". RogerEbert.com. "A Star is Born (2018)". Box Office Mojo. Brodesser-Akner, Taffy (September 27, 2018) "Which Characters Will (And Won't) Appear in 'Avengers: Infinity War'". The New York Times. "A Star Is Born [Original Motion Picture Soundtrack] by Lady Gaga". Metacritic. US: Caulfield, Keith (October 14, 2018). "Lady Gaga & Bradley Cooper's 'A Star Is Born' Soundtrack Debuts at No. 1 on Billboard 200 Albums Chart". Billboard. "Bradley Cooper Chart History (Hot 100)". Billboard. "Lady Gaga and Bradley Cooper hit #1 with Shallow". Australian Recording Industry Association. October 27, 2018. "Official Irish Singles Chart: Lady Gaga scores her sixth Irish Number 1 single with Bradley Cooper duet Shallow". Official Charts Company. "Hitparade.ch – Lady Gaga & Bradley Cooper – Shallow". Hung Medien. "Lady Gaga & Bradley Cooper > Full Official Chart History". Official Charts Company. Lewis, Harry (November 27, 2018). "'Green Book' Named Best Film by National Board of Review". The Hollywood Reporter. "Golden Globe Nominations: Complete List". Variety. December 6, 2018. Lynch, Joe (December 7, 2018). "Grammys 2019 Nominees: The Complete List". Billboard. "The BAFTA Nominations Are In, and Bradley Cooper Just Made History". Vogue. January 9, 2019. "Oscar Nominations 2019: The Complete List". Variety. January 22, 2019. Desta, Yohana. "Bradley Cooper Felt "Embarrassed" by Oscar Best-Director Snub". HWD. McNary, Dave (October 4, 2018). "Clint Eastwood, Bradley Cooper Reunite in Trailer for Drug Drama 'The Mule'". Variety. "Full 'Joker' Cast List Reveals Shea Whigham, Glenn Fleshler, and More". Collider. September 17, 2018 "'Joker' is now the highest-grossing R-rated film of all time". Entertainment Weekly. Barnes, Brooks (January 13, 2020). "Oscar Nominations 2020: 'Joker' and 'Irishman' Lead the Nominees". The New York Times. "Bafta Film Awards 2020: The nominations in full". BBC News. January 7, 2020. Couch, Aaron; McClintock, Pamela (January 30, 2019). "'The Batman,' 'The Suicide Squad' Set 2021 Release Dates". The Hollywood Reporter. Mancuso, Vinnie (January 30, 2019). "James Gunn to Direct 'Suicide Squad 2′ for Warner Bros". Collider. "Rooney Mara Joins Guillermo Del Toro's 'Nightmare Alley' At Fox Searchlight". Deadline Hollywood. September 4, 2019. Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) "Bradley Cooper Wanted to 'Kill Myself' While Filming 'Alias'". The Hollywood Reporter. December 17, 2013. Wakeman, Gregory (December 17, 2013). "Bradley Cooper Suicide: Actor Wanted To 'Kill Himself' Because of Early Career Doubt". Inquisitr. Fromm, Emily (May 2, 2007). "Jennifer Esposito, Bradley Cooper Split". People. Jordan, Julie (March 18, 2011). "Bradley Cooper & Renée Zellweger Break Up". People. Nudd, Tim (January 3, 2013). "Buzz:Bradley Cooper & Zoe Saldana Split Again". People. "Bradley Cooper and Suki Waterhouse Split" "Bradley Cooper and Irina Shayk are dating". Hello. May 5, 2015. Hirschberg, Lynn. "With A Star Is Born, Bradley Cooper Is Going from Underdog to Superstar". Wmagazine.com. עידן יוסף-ימין, ‏דיווח: בראדלי קופר ואירינה שייק נפרדו רשמית, באתר ‏מאקו‏, 7 ביוני 2019 Saad, Nardine (April 16, 2013). "Bradley Cooper explains why he lives with his mom". Los Angeles Times. Kroll, Justin (June 4, 2014). "Bradley Cooper Joins Board of Directors for Paul Newman-Founded Charity". Variety. Roshanian, Arya (September 9, 2016). "Hollywood's Biggest Stars Show Support at 'Stand Up to Cancer' Telecast". Variety.com. "Purple-garbed stars support the fight against Alzheimer's". USA Today. September 24, 2009. "Yep, Bradley Cooper really loves the Philadelphia Eagles". SBNation. February 4, 2018. Shoard, Catherine (July 29, 2016). "Bradley Cooper criticised by American Sniper fans for supporting Hillary". The Guardian. Lyttelton, Oliver (January 19, 2015). "From 'Alias' To 'American Sniper': How Bradley Cooper Became One Of Hollywood's Biggest Stars". Indiewire. הגבר הסקסי ביותר בעולם - ברדלי קופר, באתר ynet, 16 בנובמבר 2011 Harmsworth, Andrei (September 6, 2011). "U2 and Matt Smith among winners at GQ Men of the Year awards". Metro. Stephenson, Alison (October 18, 2011). "Steve Jobs tops AskMen's 49 most influential men list for 2011". News.com.au. "The 100 Sexiest Movie Stars: The Top 20". Empire. October 7, 2013. Montgomery, James (March 3, 2014). "Ellen's Oscar Selfie Breaks the $1 Billion Mark". MTV News. "Bradley Cooper Movie Box Office Results". Box Office Mojo. "Bradley Cooper". Forbes. "Bradley Cooper: The World's 100 Most Influential People". Time. film, Guardian (2024-02-18). "Baftas 2024: the complete list of winners". The Guardian (באנגלית בריטית). ISSN 0261-3077. נבדק ב-2024-02-19. Jordan Moreau,Brent Lang, Jordan Moreau, Brent Lang, SAG Awards 2024 Nominations: ‘Barbie’ and ‘Oppenheimer’ Tie for Films, ‘Succession’ Leads All With Five Nods, Variety, ‏2024-01-10 (באנגלית אמריקאית) Patrick Frater, ‘Barbenheimer’ Duo and ‘Killers of the Flower Moon’ Lead Australia’s AACTA International Awards Nominations, Variety, ‏2023-12-15 (באנגלית אמריקאית) I. P. A. Admin, IPA Reveals Nominations for the 28th Satellite™ Awards | International Press Academy (באנגלית אמריקאית)